Negaraku

"Negaraku" (Jawi: نݢاراکو) ialah lagu Kebangsaan Malaysia. Ia ditulis oleh Saiful Bahri dan digubah oleh Pierre Jean de Beranger, pada Tahun 1957.

Negaraku juga dipilih daripada lagu rasmi negeri Perak yang berasal daripada Pulau Mahé di Kepulauan Seychelles, telah dibawa pulang oleh Sultan Abdullah setelah Baginda selesai menjalani hukuman dibuang negeri ke Kepulauan Seychelles, kerana didakwa bersubahat membunuh Residen British, JWW Birch. Lagu ciptaan penggubah Perancis, Pierre Jean de Beranger (1780-1857) ini, kemudiannya telah diberikan seni kata baru dan dinamakan "Allah Lanjutkan Usia Sultan" seterusnya dijadikan lagu rasmi Negeri Perak Darul Ridzuan.

Lagu rasmi negeri Perak "Allah Lanjutkan Usia Sultan" ini telah dipilih menjadi lagu kebangsaan Persekutuan Tanah Melayu oleh jemaah hakim yang diketuai oleh YTM Tunku Abdul Rahman Putra Al-Haj pada 5 Ogos 1957. Upacara pemilihan lagu kebangsaan ini berlangsung di Dewan Polis Depoh, Kuala Lumpur.

Sebanyak 4 buah lagu telah diperdengarkan oleh Pasukan Pancaragam Polis Diraja. Lagu Allah Lanjutkan Usia Sultan telah terpilih. Keputusan jemaah hakim ini kemudian telah dikemukakan kepada Majlis Raja-raja Melayu. Setelah dipersetujui, kerajaan telah mengeluarkan tawaran RM1,000 kepada pengubah untuk mencipta seni katanya. Tawaran ini telah dimenangi oleh Encik Saiful Bahri dan lagu kebangsaan 'Negaraku' gubahan beliau terdapat dalam 3 versi.

Lagu Negaraku telah ditukar rentak kepada rentak yang lebih rancak oleh Mahathir Mohamad, Perdana Menteri Malaysia ke-4. Lagu Negaraku berentak baru dipersembahkan buat kali pertama pada sambutan Ambang Merdeka di Dataran Merdeka tengah malam 30 Ogos 2003.

Lagu Negaraku berentak baru itu dimainkan selepas Mahathir melaungkan "Merdeka" sebanyak tujuh kali.

Lirik Negaraku berentak baru masih sama. Cuma permulaan lagu itu perlahan seperti irama lagu Negaraku yang asal dan selepas itu, pergerakannya akan bertambah laju.
Lirik
Penulis lirik lagu

Saiful Bahri ialah penulis lagu asal Indonesia yang lahir di Payakumbuh, Sumatera Barat. Bakat muziknya sudah kelihatan sejak muda. Ia menempuh pendidikan di INS Kayutanam, sebuah sekolah progresif yang menekankan pendidikan holistik dan seni.

Pada tahun 1950-an, Saiful Bahri hijrah ke Malaya (sekarang Malaysia) dan memulakan karier gemilangnya di sana. Ia menjadi salah satu sosok penting dalam industri filem Melayu ketika itu, selalunya menjadi pengarah muzik dan mencipta lagu-lagu tema untuk filem-filem produksi Shaw Brothers dan Cathay Keris.
Sumbangan Utama

Lagu Kebangsaan "Negaraku": Ini adalah sumbangan Saiful Bahri yang paling monumental. Beliau ditugaskan untuk menyusun dan memperhalusi melodi lagu rakyat Perak "Terang Bulan" menjadi "Negaraku," yang kemudiannya dipilih sebagai lagu kebangsaan Persekutuan Tanah Melayu (dan kemudiannya Malaysia) pada tahun 1957. Peranan beliau amat penting dalam memberikan lagu itu satu sentuhan kebangsaan dan susunan orkestra.
Filem dan Lagu Popular

Beliau banyak menggubah lagu yang menjadi popular pada tahun 1950-an dan 1960-an, serta runut bunyi untuk beberapa filem Melayu klasik. Beberapa karya terkenal beliau termasuk "Melaka Maju Jaya" (lagu rasmi negeri Melaka), "Duli Yang Maha Mulia" (lagu rasmi negeri Selangor), dan lagu dari filem "Tiga Dara". Kemahirannya dalam arahan orkestra dan pengeluaran muzik sangat disanjungi.
Sejarah

, pencipta melodi Perancis popular bertajuk "La Rosalie", dari mana lagu ini telah diterima pakai.]]

Pada tahun tahun 1956 semua negeri di Tanah Melayu mempunyai lagu kebesarannya sendiri. Walau bagaimanapun, belum ada sebuah lagu kebangsaan yang merangkumi bagi seluruh negara. Y.T.M. Tunku Abdul Rahman yang menjadi Ketua Menteri merangkap Menteri Dalam Negeri pada ketika itu telah membuat ketetapan agar sebuah lagu kebangsaan dicipta sebelum merdeka. Beliau mencadangkan agar diadakan satu pertandingan mencipta lagu kebangsaan. Hasilnya sebanyak 514 buah lagu telah diterima dari seluruh dunia. Namun demikian tidak ada sebuah lagu dari 514 lagu yang dikemukakan yang dianggap sesuai untuk dijadikan lagu kebangsaan.

Jawatankuasa ini kemudian berpendapat satu cara lagi untuk memperolehi lagu kebangsaan yang baik ialah dengan menjemput beberapa penggubah lagu yang ternama untuk menciptanya. Dengan itu jawatankuasa ini membuat keputusan mempelawa beberapa penggubah lagu yang masyhur bertaraf antarabangsa untuk mencipta khas lagu kebangsaan ini. Mereka yang dijemput khas untuk menggubah lagu kebangsaan ini adalah terdiri daripada Benjamin Britten, Sir William Walton yang menggubah lagu perbarisan untuk permahkotaan Ratu Elizabeth II, penggubah opera Amerika Gian Carlo Menotti dan Zubir Said. Namun, hasil gubahan mereka juga ditolak.

Akhirnya Jawatankuasa ini membuat keputusan untuk mendengar kesemua lagu negeri yang sedia ada bagi mengenalpasti sama ada di antara lagu-lagu kebesaran negeri ini ada yang sesuai untuk dijadikan lagu kebangsaan negara. Setelah mendengar kesemua lagu negeri, Lagu Kebesaran Negeri Perak adalah sangat sesuai untuk dijadikan sebagai lagu kebangsaan negara.

Lagu ini telah popular di Mahe, Kepulauan Seychelles di mana bekas Sultan Perak, Sultan Abdullah menetap dalam buangan. Mengikut mereka lagu tersebut sangat popular di pulau tersebut dan selalu dimainkan oleh Pancaragam Perancis yang biasanya memainkan pelbagai lagu dan membuat pertunjukkan konsert untuk orang ramai di pulau berkenaan. Adalah dipercayai melodi ini telah digubah oleh seorang ahli Muzik bangsa Perancis bernama Pierre Jean de Beranger yang lahir di Perancis pada tahun 1780 dan meninggal dunia pada tahun 1857.

Lagu ini kemudiannya telah diperkenalkan oleh Bangsawan dari Indonesia yang sedang membuat pertunjukan di Singapura. Dalam tempoh yang singkat lagu ini telah menjadi popular di Singapura dan diberi nama Terang Bulan. Walaupun lagu ini menjadi Lagu Kebesaran Negeri Perak namun ia dimainkan juga di majlis-majlis sebagai lagu hiburan. Pada masa itu lagu ini terus menjadi Lagu Kebesaran Negeri Perak sehingga dijadikan Lagu Kebangsaan Malaysia dengan nama Negaraku. Selepas itu irama ini tidak lagi dijadikan sebagai lagu hiburan kerana dilarang.
Cadangan menamakan semula

Lagu Negaraku dalam rentak baru kurang popular. Malah ada yang menyamakan tempo lagu baru seperti lagu sirkus. Pada Julai 2003 akhbar Malaysia menyatakan bahawa lagu Negaraku akan ditukar sekali lagi dan liriknya akan ditukar dari Negaraku kepada Malaysiaku. Terdapat bantahan ramai dan pertukaran nama dibatalkan, tetapi lagu Negaraku diubah dan dikembalikan kepada tempo pra-1992 oleh pengubah Wah Idris.
Lagu lain dengan melodi sama

Tiga rekod peti nyanyi versi telah dikeluarkan pada tajuk berikut mengandungi lagu yang sama lagu Malaysia:
1930an

"Mamula Moon" telah ditekan pada Parlophone Records (Catalogue Ruj: F.2211) dalam tahun 1930-an, yang dipersembahkan oleh British Band Legend, Geraldo and His Orchestra, dengan vokal oleh Danny Vaughn. Lagu cinta ini dipersembahkan dengan menggunakan instrumen jazz pada rentak tarian foxtrot.
1940an

"I Shall Return" dirakamkan oleh Anne Shelton pada tahun 1940-an, oleh Pickwick Music Ltd, yang diterbitkan di Decca 78rpm rekod (Catalogue Ref. F.10037 / DR.17340).
1950an

Lagu ini juga dirakamkan oleh pemimpin band Sydney Latin Paul Lombard (juga dikenali sebagai Paul Lombard and His Orchestra), sebagai "Malayan Moon" pada tahun 1952 dengan lirik yang dinyanyikan oleh Joan Wilton (dalam bahasa Inggeris) dan Geoff Brooke (dalam bahasa Melayu), yang dikeluarkan oleh Columbia Records di Sydney sebagai D0-3460. Kepentingan sekeping rakaman, yang hanya dimainkan pada gramofon berjalan pada 78 kelajuan rpm, adalah bahawa muzik latar belakang dijalankan supaya sama dengan gaya latar belakang muzik Malaya, menetapkan keaslian dan suasana Malaya sahih untuk lagu. Lagu ini dipersembahkan oleh bukan bumiputera (Australia) nyanyian dalam Bahasa Inggeris dan Melayu. Lirik membentangkan suasana kisah cinta antara dua kekasih. Sisi lain rakaman itu adalah lagu "Planting Rice", juga dipersembahkan oleh Paul Lombard disertakan dengan korus vokal oleh Joan Wilton. Sekeping muzik telah hak cipta oleh Southern Music Co. Sydney.

"Negaraku" sebagai lagu yang berasal dari asal-usul Hawaii, yang kemudian digunakan sebagai lagu kebangsaan Perak, tetapi tidak lagi sebagai lagu untuk seluruh Tanah Melayu pada masa itu.
Peraturan

Peraturan memainkan lagu "Negaraku" adalah termaktub dalam Akta Lagu Kebangsaan 1968.
Negarakuku

Pada tahun 2007, sebuah video di YouTube memaparkan parodi lagu Negaraku yang dijadikan bahan utama bagi sebuah lagu rap kontroversi bertajuk Negarakuku oleh seorang pelajar Malaysia berbangsa Cina bernama Wee Meng Chee yang ketika itu sedang belajar di Taiwan.

Lagu tersebut mengandungi lirik-lirik dalam bahasa Cina yang dianggap menyinggung perasaan orang Melayu dan umat Islam serta dikatakan memburuk-burukkan kerajaan. Namun, Wee menafikan bahawa niatnya adalah untuk menghina mana-mana pihak, sebaliknya menyatakan tujuan beliau adalah untuk mengajak kaum Cina Malaysia menghayati "keunikan yang ada di negara ini."

Tajuk video "Negarakuku" berkemungkinan merujuk kepada "Negaraku-ku", di mana "-ku" merupakan kata ganti nama diri pertama bermaksud "saya" dalam bahasa Melayu. Alternatifnya, tajuk ini juga mungkin merujuk kepada "Negara kuku", dengan "kuku" menyerupai sebutan cuckoo dalam bahasa Inggeris, yang bermaksud "gila". Dalam konteks ini, "Negara kuku" boleh diinterpretasikan sebagai "negara gila". Dalam bahasa Melayu, "kuku" secara literal merujuk kepada struktur keratin pada hujung jari, yang mungkin membawa maksud metafora "negara di hujung jari". Selain itu, "kuku" juga boleh dikaitkan dengan "kuku besi", sebuah simpulan bahasa dalam bahasa Melayu yang melambangkan pemerintahan bersifat autoritarian atau diktator.
Lihat juga

* Menuju Kemerdekaan
* Malaysia
* Lambang Malaysia
Rujukan
Sumber petikan

* History of the Negaraku with further comments
* Malaysian Act of the National Anthem 1968
Bacaan lanjut

* M. J. Bristow, F.R.G.S., "History of 28 national anthems".
* BBC, "New Anthem Marks Malaysia's Independence Day"
* Negaraku was a rip off from Mamula Moon? (Cached archive link)
*
Pautan luar

* Contoh rentak lagu (Midi)
* MP3 (Versi 1991-2003)
* Klip Negaraku di YouTube


Kategori:Lagu kebangsaan
Kategori:Identiti Malaysia
Kategori:Lagu patriotik Malaysia